પૂરું મુવી જેટલું તો શાંત ને સ્થિર છે તેટલો જ ભારોભાર આક્રોશ પણ તેમાં વ્યક્ત થયો છે અને પાછું એટલું જ એમાં સુપર્બ ક્વોટ્સ કમ પંચ પણ ઠૂંસી ઠૂંસીને ભર્યા છે , જાણે કે અદ્દલ ઝીંદગી – ઘડીક પંપાળે ને ઘડીક પાડે ! બાયોપીક’નું એક અદભુત સંતુલન કમ સંવેદન અહીં સચવાયું છે અને એના માટે બાકાયદા જવાબદાર છે , ગયા વર્ષની જ બહેતરીન એવી ” Sunset Song “ના ડિરેક્ટર એવા Terence Davies કે જેઓ પોતે પણ એક અલગારી ને એકલા ચાલો’માં માનતા સર્જક છે. પણ આ મુવી એમિલી બનતી Cynthia Nixon વિના કોરું કટ્ટ રહે એટલી હદે તેણે અહિંયા મને ભીંજવી દીધો છે ~ આંખોથી લઈને વાણી સુધી એ કૈક ગજબની વિસ્તરી છે અને જયારે તેને તાણ’ના હુમલા આવે એ દ્રશ્યો જુઓ તો રીતસર દ્રવી ઉઠો !